கேள்வி: இரட்டைக்கிளவி என்பது என்ன?
பதில்: இரட்டைக்கிளவி என்பது இரட்டைச் சொல் சேர்ந்து ஒரு தன்மைப்பட்டு நின்று, வினைக்கு அடைமொழியாய்க் குறிப்புப் பொருள் உணர்த்தி வருவதாகும். இது இரட்டைச் சொல்லாகவே வரும். பிரித்தால் பொருள் தராது. எ.கா: #நீர் சலசல என ஓடிற்று #மரம் மடமட என முறிந்தது # கசகச என வேர்வை # கலகல என சிரித்தான் # படபட ப்பான பேச்சு # கமகம என மணந்தது முல்லை மலர் # கரகரத்த குரலில் பேசினான் # கிச்சுக்கிச்சு மூட்டினாள் பேத்தி # கிசுகிசு ஒன்றைக் கேட்டேன் # கிடுகிடு பள்ளம் பார்த்தேன் # கிளுகிளு படம் பார்த்தாராம் # கிறுகிறு என்று தலை சுற்றியது # கீசுகீசு என குருவி கத்தின # குசுகுசு என்று அதை சொன்னார் # குடுகுடு கிழவர் வந்தார் # குபுகுபு என குருதி கொட்டியது # கும்கும் என்றும் குத்தினார் # குளுகுளு உதகை சென்றேன் # குறுகுறுத்தது குற்ற நெஞ்சம் # கொழகொழ என்று ஆனது சோறு # கொழுகொழு என்று குட்டி # சதசத என்ற சேறு விழுந்தேன் # சரசர என்று மான் ஓடின # சவசவ என்று முகம் சிவந்தது # சாரைசாரையாக மக்கள் வந்தனர் # சிலுசிலு என் காற்று வீசியது # சுடசுட தோசைக் கொடுத்தாள் # சொரசொரப்பான தாடி # தகதக மின்னும் மேனி # தடதட என் கதவு தட்டினான் # தரதர என்று இழுத்து சென்றான் # தளதள என்று ததும்பும் பருவம் # திக்குத்திக்கு என் நெஞ்சம் துடிக்கும் # திடுதிடு என நுழைந்தான் (திடு திடு என நுழைவதன் முன் எதிர் முடுகி அவர்களொடு” - திருப்புகழ் ) # திபுதிபு என மக்கள் புகுந்தனர் # திருதிரு என விழித்தான் # துறுதுறு என்ற கண், உடல் உறுப்பு # தைதை என்று ஆடினாள் # தொள தொள என சட்டை அணிந்தார் # நங்குநங்கு எனக் குத்தினான் # நணுகுநணுகு எனும் அளவில் அச்சம் மேலிட (இலக்கியம்) # நறநற என பல் கடித்தான் # நைநை என்று அழுதாள் # நொகுநொகு (நெகுநெகு) என்று மாவை அரைத்தாள் # பக்குப்பக்கு என்று நெஞ்சு அடிக்கும் # படபட என இமைகள் கொட்டும் # பரபரப்பு அடைந்தது ஊர் # பளபள என்று பாறை மின்னியது # பிசுபிசுத்தது போராட்டம் # பேந்தப்பேந்த விழித்தான் # பொதபொத பன்றி வயிறு # பொலபொல என வடித்தாள் கண்ணீர் # மங்குமங்கு (மாங்கு மாங்கு) என்று வேலை செய்தால் போதுமா? # மசமச என்று நிற்கவில்லை # மடக்கு மடக்கு எனவும் குடித்தார் # மடமட என நீரைக் குடித்தார் # மலங்க மலங்க விழித்தான் # மள மள என எல்லாம் நிகழ்ந்தது # மாங்குமாங்கு என்று உழைப்பார் # மினுகு மினுகு என்று செழிப்புற்றிருந்த மேனி (இலக்கியம்) # முணுமுணுத்து அவர் வாய் # மொச்சுமொச்சு என்று தின்றார் பாட்டன் # மொசுமொசு என மயிர் # மொலு மொலென்று அரிக்கிறது சிரங்கு # மொழுமொழு என்று தலை வழுக்கை. # மொறு மொறு என்று சுட்டாள் முறுக்கு # லபக்கு லபக்கென்று முழுங்கினார் # லபலப என்று அடித்துக் கொண்டாள் # லபோலபோ என அடித்துக் கொண்டாள் # லொடலொட என்றும் பேசுவாள் # வடவட என வேர்த்தன கை # வதவத என ஈன்றன குட்டிகள் # வழவழ என்று பேசினாள் கிழவி (“வழ வழ என உமிழ் அமுது கொழ கொழ என ஒழிகி விழ” - திருப்புகழ்) # விக்கி விக்கி அழுதது குழந்தை # விசுவிசு என்று குளிர் அடித்தது # விறுவிறுப்பான கதை # வெடவெட என நடுங்கியது உடல் # வெடுவெடு என நடுங்கினாள் # வெதுவெதுப்பான நீரில் குளித்தாள் # வெலவெல என்று நடுங்கினேன். # ஜிகிஜிகு ராணி ஜில்ராணி # தொபு தொபுவென்று மழை வெள்ளம் கொட்டியது